open-index/open-wikipedia-markdown huggingface dataset:
Koulutuksen historia

**Koulutuksen historia** käsittelee koulutukseen ja opetukseen liittyvien asioiden historiaa. Jo muinaisessa Egyptissä oli jonkin laista ammatillista koulutusta. Tuolloin miehet eivät yleensä valinneet itse ammattiaan, vaan ammatti valikoitui yleensä sen perusteella, mitä ammattia suvussa oli aiemmin harjoitettu. Tytöille, jotka eivät kuuluneet yhteiskunnan yläluokkiin, opetettiin kotitalouden hoitoa sekä musiikkia ja tanssitaitoa.

Monesti varhaishistorian aikana koulutus ja uskonto liittyivät toisiinsa. Muinaisessa Intiassa koulut jakaantuivat hindulaisten veda-uskontoon perustuvaan koulukuntaan ja buddhalaiseen koulukuntaan. Myös islamilaisessa maailmassa keskiajalla koulutuksessa uskonnolla oli suuri merkitys. Jossakin määrin koulutuksen välityksellä levitettiin islamin uskoa.

Suomeen perustettu ensimmäinen yliopisto oli Turun akatemia, joka aloitti toimintansa 1640. 1686 kirkollinen määräys velvoitti vaatimusta kansan yleisestä lukutaidon opetuksesta.

## Lähteet
Paris Expo Porte de Versailles

**Paris Expo Porte de Versailles** on näyttely- ja konferenssikeskus Pariisissa, Ranskassa. Se sijaitsee 15. arrondissementti Porte de Versaillesin metroasemalla Boulevard Périphériquen ja *Boulevards des Maréchaux*n välissä. Se on Ranskan suurin messupuisto.

Paris Expo Porte de Versaillesissa on 228 211 m2 (2 456 440 neliöjalkaa) näyttelytilaa, 8 paviljonkia, 2 auditoriota ja 32 kokoushuonetta. Messukeskuksessa järjestetään vuosittain yli 120 messua sekä tapahtumia, monia tuotelanseerauksia ja kongresseja. Kohteen lähelle on tarkoitus rakentaa *Tour Triangle*, 180 metriä korkea lasipyramidi. Siinä on 120 huoneen hotelli ja 70 000 neliömetriä toimistotilaa.

Vuoden 2024 kesäolympialaisissa käsipallo-, lentopallo-, pöytätennis- ja painonnostokilpailuja järjestettiin Paris Expon South Paris Arenassa.

## Lähteet

## Aiheesta muualla

* Paris Expo Porte de Versailles
Alexander Braun

**Alexander Karl**/**Carl Heinrich Braun** (1805–1877) oli saksalainen kasvitieteilijä. Hän edusti luonnonfilosofista koulukuntaa ja oli sen tunnetuin kasvitieteilijä. Luonnonfilosofiassa pyrittiin selittämään luonnonilmiöitä erilaisten ajatusmalleihin pohjautuvien teorioiden ja arkkityyppien perusteella, mikä oli varsin tavallista Saksan tiedekentässä 1800-luvun alussa. Toisaalta Braun toi kuitenkin merkittävän palasen soluteoriaan esittämällä, että solu on elämän perusyksikkö. Tämä havainto organismien rakentumisesta muovautuvan kalvon rajaamista soluista on varmaankin Braunin merkittävin saavutus luonnontieteissä. Lisäksi Braun selvitti alkeellisten kasvien lisääntymistä ja yhdessä toisen saksalaisen biologin, Karl Schimperin, kanssa he loivat idealistisen kasviyksilön mallin, joka perustui heidän havaintoihinsa kasvien erilaisista lehtiasennoista.

Braun opetti kasvitiedettä ja eläintiedettä Karlsruhen polyteknillisessä koulussa (nykyisin Karlsruher Institut für Technologie) vuosina 1833–1846, minkä jälkeen hän toimi kasvitieteen professorina Freiburgin yliopistossa. Professorin virkansa lisäksi Braun toimi vuosina 1851–1877 Berliinin yliopiston kasvitieteellisen puutarhan johtajana. Ison osan urastaan Braun tutki itiökasveja ja tutkimustyönsä myötä hän julkaisi vuonna 1851 teoreettisen mallin kasvien rakenteesta julkaisussaan *Betrachtungen Über die Erscheinung der Verjüngung in der Natur: Insbesondere in der Lebens- und Bildungsgeschichte der Pflanze*. Julkaisu edisti kasvimorfologian tutkimusta.

## Lähteet

## Aiheesta muualla
Mahtava Morris (elokuva)

**Mahtava morris** () on vuonna 2022 ensi-iltansa saanut tietokoneanimaatioelokuva, jonka on ohjannut Toby Genkel ja käsikirjoittanut Terry Rossio. Se perustuu löyhästi Terry Pratchettin kirjaan *[[Mahtava Morris ja sivistyneet siimahännät]]*. 

Elokuva sai teatterijulkaisunsa Suomessa 26. toukokuuta 2023 julkaisijanaan Cinemanse Films.

## Ääninäyttelijät

Suomenkielisestä toteutuksesta vastasi KM Studio ja ohjasi Jenni Sivonen.

## Lähteet
Eetu Anttilainen

**Eetu Anttilainen**  (10. tammikuuta 1893 Nurmes – 9. toukokuuta 1958 Helsinki) oli suomalainen metsänhoitaja ja yritysjohtaja, joka sai metsäneuvoksen arvonimen. 

Anttilaisen vanhemmat olivat maanviljelijä Pekka Anttilainen ja Riitta Okkonen ja puoliso vuodesta 1918 Hertta Irene Mustonen. Anttilainen tuli ylioppilaaksi Nurmeksen yhteiskoulusta 1913 ja valmistui metsänhoitajaksi 1916. Hän oli Metsähallituksen palveluksessa Suojärven lahjoitusmailla ja Lestin hoitoalueella 1916–1917 ja apulainen yhtiöiden maanomistusta koskevassa tutkimustyössä 1917–1918, G. A. Serlachius Ab:n metsänhoitaja 1918–1925 ja metsäpäällikkö 1925–1933 ja Suomen Puunvienti Oy:n puutavaranhankinta- ja metsäpuolen johtaja vuodesta 1934 sekä johtokunnan puheenjohtaja 1941–1951. Anttilaisella oli myös useita metsäalan ja muita asiantuntija- ja luottamustehtäviä. Metsämiesten Säätiön ensimmäisenä puheenjohtajana hän toimi vuodesta 1948 aina kuolemaansa asti. Presidentti Risto Ryti myönsi Anttilaiselle metsäneuvoksen arvonimen jatkosodan aikana keväällä 1942.

## Lähteet

## Aiheesta muualla
*
Anttilainen

**Anttilainen** on seuraavien suomalaisten henkilöiden sukunimi:

* Eetu Anttilainen (1893–1958), metsänhoitaja ja yritysjohtaja, metsäneuvos
* Elina Anttilainen (1894–1978), runoilija
* Sasha Anttilainen (s. 1986), jalkapalloilija.
Mängi

**Mängi** (ent. **Mängimies**) on suomalainen artisti ja tuottaja. Hän pyörittää Löyly-Viihde-levy-yhtiötä. Hän on julkaissut yhden soololevyn *Totuus on mun soihtu* 2023. Mängi on yksi Konala Cartellin ja Thaimaannorppien jäsenistä ja kuului Royal Family- ja Voittajafiilis-yhtyeisiin. Hänellä on kaksi kultalevyä tuottajana (Skandaali – *[[Kultalevy (albumi)|Kultalevy]]*-albumi ja Aitoarttu – "Kylmää"-single).

## Ura
Mängin ensimmäinen laajempaa yleisöä saavuttanut esiintyminen oli Konala Cartellin "KC pt.2", joka julkaistiin ensin netissä ja sittemmin virallisesti *Kämmenlaiva*-albumilla 2003. 

Vuonna 2004 Mängi räppäsi Royal Familyn *[[Pyöreän pöydän ritarit (albumi)|Pyöreän pöydän ritarit]]* -albumilla ja "Kaikki yhden puolest" -singlellä. Samana vuonna julkaistiin myös Konala Cartellin *Kuuminta hottia* -mixtape ja Skandaalin *Kultalevy*, johon Mängi tuotti kaksi kappaletta ja skitit. Samana vuonna Voittajafiiliksen jäsenet ilmoittivat lopettavansa yhteistyön Royal Familyn kanssa.

Voittajafiilis julkaisi ensimmäisen ja ainoan albuminsa *Jokanen on voittaja* ja Mängi erosi Konala Cartellista 2005. Seuraavana vuonna Löyly-Viihde julkaisi *Miksi teip sen?* -mixtapen ja Mängi julkaisi soolosinkun "Valtti". Voittajafiilis julkaisi *Hitsi et on siistii olla kovis* -EP:n netissä 2008.

Vuonna 2010 Mängi liittyi uudelleen Konala Cartelliin, ja sitä seuraavana vuonna Konala Cartelli julkaisi "Jep Jep Joo" -kappaleen ja musiikkivideon.

Konala Cartelli palasi 2018 vuosien keikkatauolta Tavastialle, ja Löyly-Viihde palasi julkaisutoimintaan 2019. 

Thaimaannorpat julkaisi ensimmäisen sinkkunsa 2020 ja Mängi julkaisi "Comic Sans (feat. Heimosudet)" -sinkun 2021 sekä sinkut "Muusikko", "Eniten" ja "1610 (feat. Solonen)" 2022.

Vuonna 2023 Mängi julkaisi debyyttialbuminsa *Totuus on mun soihtu* ja järjesti levynjulkistustaidenäyttelyn.

## Diskografia

### Sooloartistina

#### Singlet

* Valtti (CD) 2006
* Comic Sans (feat. Heimosudet) 2021
* Muusikko 2022
* Eniten 2022
* 1610 (feat. Solonen) 2022

#### Albumit

* *Totuus on mun soihtu*

# Jeesus
# Muusikko
# Shalalalala
# 1610 (feat. Solonen)
# Comic Sans (feat. Heimosudet)
# Eniten
# Taivas ja helvetti

### Tuottajana

* Skandaali – *[[Kultalevy (albumi)|Kultalevy]]*-albumi ("Turha levy", "Onnelliset ihmiset", skitit) 2004 (streamannut kultaa)
* Aitoarttu – "Kylmää"-single (Lassi Kankaanpään ja Kasper Rydmanin kanssa) 2022 (streamannut kultaa)
Jean Louis Marie Poiret

**Jean Louis Marie Poiret** (1755–1834) oli ranskalainen pappi, kasvitieteilijä ja tutkimusmatkailija.

Poiret’sta tuli aluksi pappi, mutta hän kuitenkin erosi tehtävästään ja keskittyi luonnontieteisiin. Ludvig XVI pyysi Poiret’a lähtemään tieteellisille tutkimusmatkoille Etelä-Eurooppaan ja Pohjois-Afrikkaan. Poiret matkusteli Etelä-Ranskan, Italian ja Pohjois-Afrikan Barbareskivaltioiden alueilla 1784–1785, mutta harmillisesti monet hänen mukanaan tuomista hyönteisistä ja linnuista kuolivat hänen purjehtiessaan Pohjois-Afrikasta takaisin Marseilleen.

Ranskan vallankumouksen aikaan Poiret meni naimisiin ja aloitti luonnonhistorian opettajana Aisnessa. Tämän oppilaitoksen lakkauttamisen jälkeen Poiret muutti Pariisiin ja julkaisi yhteistyössä isä Rozierin kanssa uuden painoksen teoksesta *Cours d’agriculture* sekä erilaisia sanakirjoja. Poiret’n 1800-luvun alussa akatemialle julkaistaviksi lähettämät teokset käsittelivät lähinnä geologiaa ja merkittävimmät kasvitieteelliset julkaisunsa hän kirjoitti myöhemmin 1810–1820-luvuilla.

Poiret’sta käytetään tieteellisten nimien yhteydessä auktorilyhennettä **Poir.**.

## Lähteet

## Aiheesta muualla

* JSTOR Global Plants: Poiret, Jean Louis Marie
Suippopyrstöiibis

**Suippopyrstöiibis** (*Cercibis oxycerca*) on iibiksiin kuuluva lintulaji. Lajia tavataan Etelä-Amerikasta.

## Koko ja ulkonäkö
Suippopyrstöiibis voi kasvaa 71–86 cm pitkäksi. Lajin nokka on erittäin pitkä, hieman alaspäinkaartuva ja väriltään vaaleanpunainen. Höyhenpuku on kauttaaltaan musta ja siinä on vihreä tai violetti kiilto. Silmienympärykset ovat punaiset. Suippopyrstöiibiksen pyrstö on pitkä.

## Levinneisyys ja elintavat
Suippopyrstöiibiksen lvevinneisyysalue on kaksiosainen. Sitä tavataan Venezuelasta ja Kolumbiasta sekä Guyanasta ja Brasilian koillisosaan. Lajin elinympäristöä ovat savannit ja kosteat ruohomaat useimmiten vesialueiden läheisyydessä. Lintu riikkuu yksin, pareittain tai pieninä perheryhminä. Suippopyrstöiibiksen ravintoa ovat selkärangattomat eläimet. Pesimäkausi kestää elokuulta helmikuulle.

## Lähteet
Mahtava Morris

**Mahtava Morris** on päähahmo seuraavissa:

* *[[Mahtava Morris ja sivistyneet siimahännät]]*, Terry Pratchettin nuortenkirja
* *[[Mahtava Morris (elokuva)|Mahtava Morris]]*, kirjaan perustuva elokuva
Hiljaisuus

**Hiljaisuus** on melun tai äänen puuttumista tai vaimeutta.

Hiljaisuudesta kirjoittaneen sveitsiläisen filosofin Max Picardin mukaan hiljaisuus ei ole vain puhumattomuutta, vaan hiljaisuudella on oma henkinen olemuksensa.

## Käyttötavat
Keskustelussa hiljaisuus voi tarkoittaa vastapuolelle kutsua puhua, mutta odottamattomana hiljaisuus voi myös olla vaivaannuttavaa. Hiljaisuuden merkitys keskustelussa vaihtelee kulttuureittain.

Hiljaisuutta on aina hyödynnetty elokuvassa, televisiossa ja musiikissa. Ensimmäiset elokuvat olivat mykkäelokuvia, eli niissä ei ollut ääniraitaa, vaikka niitä esitettiinkin usein elävän musiikin säestyksellä, tai teatterissa saattoi olla kertoja. Elokuvan hahmojen sanat esitettiin kirjoitettuina sanoina elokuvan sisällä. Kun elokuviin saatiin ääniraita, hiljaisuudesta tuli taiteellinen tehokeino. Hiljaisuutta ovat hyödyntäneet muun muassa Akira Kurosawa (kuten *[[Rashomon – paholaisen temppeli]]*, *[[Taivas ja helvetti]]* ja *[[Elokuun rapsodia]]*), Ingmar Bergman (*[[Seitsemäs sinetti]]* ja *[[Hiljaisuus (Ingmar Bergmanin elokuva)|Hiljaisuus]]*) ja Andrei Tarkovski (*[[Solaris (vuoden 1972 elokuva)|Solaris]]* ja *[[Uhri (elokuva)|Uhri]]*). Valtavirran elokuvissa hiljaisuutta usein vältetään tarpeettomana ja vieraannuttavana elementtinä.

Pantomiimi on teatterin muoto, jossa ei puhuta.

Hiljaisuudesta koostuvia äänitteitä myydään levyinä ja suoratoistopalveluissa samaan hintaan kuin musiikkikappaleita. Eräs tunnetuimmista hiljaisista kappaleista on John Cagen ”4′33″”, jonka teho perustuu siihen, että sen esityksen aikana kuulijat joutuvat kuuntelemaan salissa kuuluvia ääniä.

Hiljaisuutta käytetään myös yleisesti sävellyksen yhtenä elementtinä. Taidemusiikissa eräs merkittävä esimerkki hiljaisuuden käytöstä on Arnold Schönbergin oopperassa *[[Mooses ja Aaron]]*.

Hiljaisuutta on harjoitettu rituaalina monessa uskonnossa. Muinaisegyptiläinen Horus-jumala kuvattiin usein sormi suunsa edessä. Kreikkalaiset näkivät hänet hiljaisuuden jumala Harpokrateena, ja tästä nimestä yhdysvaltalainen mykkää esittänyt elokuvakoomikko Harpo Marx otti taiteilijanimensä. Kristityt munkit antavat joskus hiljaisuusvalan.

Hiljaisuus kuuluu myös meditaatioon.

Hiljainen hetki – usein minuutin mittainen – on perinteinen tapa osoittaa kunnioitusta esimerkiksi yksityisesti työpaikalla työtoverin kuoltua tai julkisesti tragedian uhrien kunnioittamiseksi.

Hiljaiset paikat ovat nykyisin arvostettuja, sillä nykyajan maailma on hyvin meluisa. Melusaasteella tarkoitetaan epätoivottua ääntä paikoissa, joissa kuuluisi olla hiljaista, kuten meressä.

Täydellinen hiljaisuus voidaan saavuttaa äänieristetyssä kaiuttomassa paksuseinäisessä kammiossa. Ihmiselle tällainen hiljaisuus voi olla epämiellyttävä kokemus. Kun ihminen viettää aikaa täysin hiljaisessa paikassa, hänen korvansa saattavat alkaa soida, tai vatsan kurinan äänet voimistuvat sietämättömiksi.

## Lähteet
* 
### Viitteet
Andri Borzukov

**Andri Oleksijovytš Borzukov** (, s. 20. lokakuuta 1971 H’erson) on ukrainalainen ratameloja, joka kilpaili pääasiassa neljän hengen kajakkiluokissa. Hän kuului Ukrainan maailmanmestaruuden voittaneeseen joukkueeseen 200 metrillä Gainesvillessä 2003. Hän saavutti samalla matkalla myös MM-pronssia Méxicossa 1994 sekä EM-hopeaa Zagrebissa 1999 ja Poznańissa 2000. Borzukov edusti Ukrainaa myös Atlantan olympialaisissa 1996, joissa hänen edustamansa joukkue karsiutui 1&nbsp;000 metrillä välierissä.

## Lähteet
Dnipron raitioliikenne

**Dnipron raitioliikenne** on osa Dnipron joukkoliikennettä, joka on aloittanut liikennöinnin vuonna 1897. Siihen kuuluu 14 linjaa ja 163 pysäkkiä.

Dnipron kaupunki osti elokuussa 2019 Leipzigistä 20 Tatra T4D -raitiovaunua.

## Lähteet
Oleksandr Kubrakov

**Oleksandr Mykolajovytš Kubrakov** (; s. 20. elokuuta 1982) on ukrainalainen poliitikko, joka on lokakuusta 2022 lähtien toiminut Ukrainan jälleenrakentamisen varapääministerinä sekä Ukrainan yhteisökehitys-, alue- ja infrastruktuuriministerinä. Vuosina 2021–2022 hän toimi infrastruktuuriministerinä.

Kubrakov syntyi Peršotravenskissa. Hän opiskeli vuosina 1999–2004 markkinointia Kiovan Vadym Hetmanin taloustieteellisessä yliopistossa. Vuoden 2019 parlamenttivaaleissa hänet valittiin Ukrainan parlamenttiin eli Verh’ovna Radaan Kansan palvelija -puolueen listan 30:ntenä, sitoutumattomana ehdokkaana. Saman vuoden joulukuussa hänet valittiin Ukrainan tieviraston johtajaksi, minkä myötä hän erosi parlamentista. Hän toimi virassa toukokuuhun 2021 asti, jolloin hänet nimitettiin infrastruktuuriministeriksi. Joulukuussa 2022 hänet nimitettiin jälleenrakentamisen varapääministeriksi sekä Ukrainan yhteisökehitys-, alue- ja infrastruktuuriministeriksi.

## Lähteet
Hiljaisuus (täsmennyssivu)

**Hiljaisuus** voi viitata esimerkiksi seuraaviin asioihin:

* hiljaisuus, äänen puute
* *[[Hiljaisuus (Ingmar Bergmanin elokuva)|Hiljaisuus]]*, Ingmar Bergmanin ohjaama elokuva vuodelta 1963
* *[[Hiljaisuus (suomalainen elokuva)|Hiljaisuus]]*, Sakari Kirjavaisen ohjaama elokuva vuodelta 2011
* *[[Hiljaisuus (romaani)|Hiljaisuus]]*, Don DeLillon romaani vuodelta 2020
William Roxburgh

**William Roxburgh** (1751–1815) oli Skotlannissa syntynyt, mutta paljolti Intiassa vaikuttanut kasvitieteilijä.

Roxburgh syntyi Craigiessa Ayrshiren alueella noin 6 km Kilmarnockista etelään. Roxburgh opiskeli kasvitiedettä Edinburghin yliopistossa, mutta 17-vuotiaana vuonna 1768 hän lähti kirurgin apulaiseksi Englannin Itä-Intian kauppakomppanian laivalle. Vuonna 1776 Roxburghista tuli apulaiskirurgi Madrasin lääkintäkeskukseen, ja hänet vihittiin virallisesti kirurgiksi vuonna 1780. Seuraavana vuonna 1781 Itä-Intian kauppakomppania siirsi Roxburghin kuitenkin ylijohtajaksi Samalkotin puutarhalle lähelle Bengalinlahtea.

Vuonna 1790 Rovburghista tuli Madrasin aluehallinnon luonnontieteilijä, mutta muutama vuosi myöhemmin 1793 hän pyysi Bengalin aluehallinnolta siirtoa Kalkutan kasvitieteelliselle puutarhalle. Siellä Roxburgh luetteloi puutarhan kasveja ja teki jokaisesta myös yksityiskohtaiset kuvat. Täydellinen luettelo puutarhan kasveista julkaistiin vuonna 1814 nimellä *Hortus Bengalensis*.

Kasvitieteen lisäksi Roxburgh oli meteorologian pioneereja ja kirjasi ylös yksityiskohtaisia säähavaintoja kolmesti päivässä joka päivä monen vuoden ajan. Muistiinpanojensa pohjalta hän kirjoittikin päätelmiä säiden muutosten merkityksestä ruokapulan syntymisessä.

Roxburgh kuoli vuonna 1815 Edinburghissa ja hänen Intian kasveja kuvaavan teoksensa *Flora Indican* ensimmäinen osa julkaistiin postuumisti vuonna 1820 ja toinen osa vuonna 1824.

## Lähteet

## Aiheesta muualla

* JSTOR Global Plants: Roxburgh, William
Myh’ailo Fedorov

**Myh’ailo Albertovytš Fedorov** (; s. 21. tammikuuta 1991 Vasylivka) on ukrainalainen poliitikko, joka on elokuusta 2019 lähtien toiminut Ukrainan digitaalisen muutoksen ministerinä ja yhtenä Ukrainan varapääministereistä. Heinäkuussa 2025 hänet nimitettiin Julija Svyrydenkon hallituksen ensimmäiseksi varapääministeriksi; samalla hän jatkaa digitaalisen muutoksen ministerinä. Tammikuussa 2026 hänet nimitettiin puolustusministeriksi.

Fedorov syntyi Vasylivkassa. Hän opiskeli vuosina 2009–2014 Zaporižžjan kansallisen yliopiston sosiologian ja johtamisen tiedekunnassa. Vuoden 2014 parlamenttivaaleissa hän oli ehdokkaana libertaarisen 5.10-puolueen listan 166:ntena. Vuoden 2019 presidentinvaalin aikana hän työskenteli Volodymyr Zelenskyin kampanjassa. Saman vuoden parlamenttivaaleissa hänet valittiin Ukrainan parlamenttiin eli Verh’ovna Radaan Kansan palvelija -puolueen listan kuudentena, sitoutumattomana ehdokkaana. Elokuussa 2019 hänet nimitettiin yhdeksi varapääministereistä sekä digitaalisen muutoksen ministeriksi.

## Lähteet

## Aiheesta muualla
Tristan (yritys)

**Tristan Oy** oli 1980-luvun puolivälissä toiminut suomalainen holdingyhtiö, jonka omistajia ja johtoa tutkittiin talousrikoksista mutta syytteet hylättiin. Tristanin liikeidea oli hankkia omistukseensa saneerattavia yrityksiä, ja saneeraus kustannettaisiin yhden tuottoisan yrityksen, Suomen Energiahake Oy:n tuotoilla. Energiahake ja koko yritysryhmä ajautuivat kuitenkin konkurssiin, josta seurasi hankala ja riitaisa  pesänselvitys. Tristanin takana oli Uppsalan yliopiston ekonomiopinnoissa toisiinsa tutustunut nuorten liikemiesten ryhmä, johon kuuluivat Janne Aaltonen, Pekka Hanelius ja tasavallan presidentti Mauno Koiviston silloinen vävy Jari Komulainen. Yritykseen tulivat Nooman Oy:n kautta mukaan myös elimäkeläinen liikemies Samuli Lehtinen ja lainopin kandidaatti Reino Lundén.

Tristan Oy:n perustivat Aaltonen ja Hanelius keväällä 1983 nimellä Downtown United tarkoituksena harjoittaa urheiluvälineiden kauppaa. Jari Komulaisen tultua mukaan yritykseen se muutettiin holdingyhtiöksi nimeltä Tristan. Suomen Energiahake Oy perustettiin syksyllä 1983 valmistamaan metsäteollisuuden jätehakkeesta polttoaineena käytettäviä puubrikettejä ja tuottamaan näin Tristanille tuloja ostettavien yritysten saneerauksen rahoittamiseen. Energiahakkeen liiketoiminta kuitenkin kaatui polttoainehintojen muutokseen ja Ruotsista hankittuihin koneisiin, jotka olivat joko epäsopivia tai liian vaikeita käyttää. Yhtiön oma pääoma menetettiin jo toiminnan alkuvaiheessa.

Suomen Energiahakkeen ajauduttua konkurssiin keväällä 1985 kaikki muutkin konsernin 26 yhtiötä kaatuivat.

Konkursseista syntyi pitkä oikeusprosessi, jota vaikeutti Tristanissa mukana olleen Reino Lundénin tekemät 12 rikosilmoitusta entisistä yhtiökumppaneistaan. Syytteitä nostettiin väärän merkinnän aiheuttamisesta julkiseen rekisteriin sekä huolimattomina, kevytmielisinä ja petollisina velallisina tehdyistä konkurssirikoksista. Helsingin raastuvanoikeuden ratkaisussa kesäkuussa 1989 kaikki syytteet hylättiin. 

Seppo Tiitinen kertoi muistelmissaan vuonna 2018 presidentti Mauno Koiviston toimineen aktiivisesti vävypoikansa Komulaisen asiassa ja muun muassa maksaneen tämän oikeudenkäyntikulut. Komulainen erosi Tristanin toiminnasta ja luopui sen omistuksesta jo toukokuussa 1984.

”Upsalan ekonomeina” tunnetun liikemiesryhmän välit rikkoutuivat konkurssiselvittelyssä. Janne Aaltonen siirtyi golfalan maahantuojaksi Golf Center Oy:n omistajana, Pekka Hanelius it-alalle. Jari Komulainen jatkoi liikemiehenä, erityisesti kestokulutustavaroiden maahantuojana ja Hietalahden rannassa pidetyn venäläisen sukellusveneen tilojen vuokraajana. Liikemies Samuli Lehtinen kuoli seitsemän uhria vaatineessa omistamansa liikelentokoneen maahansyöksyssä Helsinki–Vantaan lähellä helmikuussa 1989.

## Lähteet
Oleh Nemtšinov

**Oleh Mykolajovytš Nemtšinov** (; s. 1. toukokuuta 1977) on ukrainalainen poliitikko, joka on vuodesta 2020 lähtien toiminut Ukrainan hallitusministerinä.

Nemtšinov syntyi Lvivissä. Vuonna 1998 hän suoritti sotilaskoulutuksen Lvivin polyteknisessä yliopistossa. Vuonna 1999 hän valmistui Lvivin yliopistosta, vuonna 2003 Ternopilin kansantalousakatemiasta ja vuonna 2011 Lvivin liiketaloudellisesta ja oikeustieteellisestä yliopistosta. Vuonna 2013 hän suoritti jatko-opintoja Lvivin alueellisessa julkishallintoinstituutissa. Hän on väitellyt hallintotieteiden kandidaatiksi.

Vuosina 1999–2002 Nemtšinov työskenteli Lvivin kaupungin nuorisotyöosastossa. Vuosina 2000–2003 hän toimi opettajana Lvivin teknillisessä ammattikoulussa. Vuosina 2003–2006 hän toimi kansanedustajan avustajana. Vuosina 2009–2010 hän työskenteli Lvivin aluehallinnossa. Vuosina 2011–2014 hän työskenteli Lvivin alueellisessa julkishallintoinstituutissa. Vuosina 2014–2017 hän työskenteli Ukrainan vero- ja tulliministeriön tuotanto- ja palvelukeskuksessa Lvivin alueella sekä palveli Ukrainan rajavartiolaitoksessa. Alkuvuonna 2016 hän osallistui terrorisminvastaiseen operaatioon Donetskin alueella. Vuosina 2017–2020 hän toimi Ukrainan nuoriso- ja urheiluministeriön valtiosihteerinä. Maaliskuussa 2020 hänet nimitettiin Ukrainan hallitusministeriksi.

## Lähteet
Herman Haluštšenko

**Herman Valerijovytš Haluštšenko** (; s. 1. toukokuuta 1973) on ukrainalainen poliitikko, joka toimi Ukrainan energiaministerinä vuosina 2021–2025 ja oikeusministerinä vuonna 2025. Haluštšenko erosi hallituksesta kun hänet liitettiin maan energiasektoria koskeneeseen korruptiovyyhtiin. 

Haluštšenko syntyi Lvivissä. Hän opiskeli oikeustiedettä Lvivin yliopistossa ja valmistui vuonna 1995. Vuonna 2001 hän valmistui kansainvälisen johtamisen maisteriksi Ukrainan ulkomaankaupan akatemiasta. Hän on väitellyt oikeustieteiden kandidaatiksi. Vuosina 1994–1995 hän työskenteli lakimiehinä. Vuosina 1995–1996 hän työskenteli apulaissyyttäjänä Lvivin alueella. Vuosina 1996–1997 hän työskenteli Ukrainan ulkoministeriössä. Vuosina 1997–2010 hän työskenteli Ukrainan presidentinkansliassa konsulttina ja osastonjohtajana. Vuosina 2011–2013 hän työskenteli Ukrainan oikeusministeriössä oikeusministerin avustajana ja tuomioistuinosaston johtajana. Vuonna 2012 hänet nimitettiin Kiovan kansallisen yliopiston kansainvälisten suhteiden instituutin kansainvälisen yksityisoikeuden laitoksen apulaisprofessoriksi. Vuonna 2020 hänet nimitettiin Ukrainan valtion ydinvoimayhtiö Enerhoatomin varajohtajaksi. Huhtikuussa 2021 hänet nimitettiin Ukrainan energiaministeriksi. 17. heinäkuuta 2025 Haluštšenko nimitettiin Ukrainan oikeusministeriksi.

Haluštšenko pakotettiin eroamaan hallituksesta marraskuussa 2025 kun hänet oli liitetty Ukrainan energiasektoria ja erityisesti Enerhoatomia koskeneeseen korruptiovyyhtiin. Helmikuussa 2026 Haluštšenko pidätettiin junassa hänen yrittäessään poistua maasta.

## Lähteet
Brundtlandin I hallitus

**Brundtlandin I hallitus** oli Norjan hallitus 4. helmikuuta 1981 – 14. lokakuuta 1981. Se oli Työväenpuolueesta koostunut vähemmistöhallitus.
## Ministerit
**Pääministeri**
* Gro Harlem Brundtland
**Ulkoministeri**
* Knut Frydenlund
**Suunnitteluministeri**
* Per Kleppe
**Kalastusministeri**
* Eivind Bolle
**Ympäristöministeri**
* Rolf Hansen
**Maatalousministeri**
* Oskar Øksnes
**Sosiaaliministeri**
* Arne Nilsen
**Puolustusministeri**
* Thorvald Stoltenberg
**Liikenne- ja viestintäministeri**
* Ronald Bye
**Valtiovarainministeri**
* Ulf Sand
**Kirkko- ja opetusministeri**
* Einar Førde
**Kuluttaja- ja hallintoministeri**
* Sissel Rønbeck
**Kunta- ja työministeri**
* Harriet Andreassen
**Öljy- ja energiaministeri**
* Arvid Johanson
**Oikeusministeri**
* Bjørn Skau
**Elinkeinoministeri**
* Finn Kristensen
**Ulkomaankauppa- ja merenkulkuministeri**
* Kari Gjesteby
## Lähteet
Rolf Hansen

**Rolf Arthur Hansen** (23. heinäkuuta 1920 Oslo – 26. heinäkuuta 2006 Oslo) oli norjalainen työväenpuolueen poliitikko. Hän toimi Norjan puolustusministerinä 1976–1979 ja ympäristöministerinä 1979–1981.
## Lähteet

## Aiheesta muualla
* ''Rolf Hansen'' Norjan suurkäräjien verkkosivuilla
Viihdeuimala Rantakeidas

**Viihdeuimala Rantakeidas**, entiseltä nimeltään Rantakylän urheilutalo on uimahalli ja liikuntapaikka Mikkelin Rantakylässä. Altaita on viisi, lisäksi 41 metrin vesiliukumäki, kuusi perinteistä saunaa ja kaksi höyrysaunaa. Uimahallissa on kaksi eri puolta; viihdepuoli ja kylmempi puoli harjoitteluun. Rantakeitaassa on kahvio ja kuntosali sekä liikuntasali. Uimahallissa järjestetään koulujen uimatunteja sekä uimakouluja kaiken ikäisille. Rantakeidas sijaitsee lähellä Rantakylän yhtenäiskoulua.

## Aiheesta muualla
* Viihdeuimala Rantakeidas, Mikkelin kaupunki
SS Hansa

**SS Hansa** oli ruotsalainen matkustaja-alus, joka oli käytössä Manner-Ruotsin ja Gotlannin saarella olevan Visbyn välisellä reitillä. Neuvostoliiton sukellusvene torpedoi ja upotti sen marraskuussa 1944, Toisen maailmansodan loppuvaiheessa. 

## Historia
Hansa oli matkustajahöyrylaiva, joka rakennettiin Tukholmassa vuonna 1899 Visbyn Ångfartygs AB Gotlandille. Se rakennettiin luksusrahtilinjoille, ja siinä oli ruokasali 40 vieraalle. Manner-Visbyn välisen purjehduksen lisäksi Hansa vieraili 1930-luvulla myös useissa muissa Itämeren satamissa, kuten Danzigissa, Tallinnassa ja Riiassa.

## Uppoaminen
Hansa lähti Nynäshamnin satamasta 23. marraskuuta 1944 matkalle kohti Visbytä, jonne sen oli määrä saapua seuraavana aamuna klo 07.30. Oli siis kyseessä sodan ulkopuolella olleen Ruotsin sisällä tapahtunut laivaliikenne. 

Neuvostoliiton Leninets-luokan sukellusvene L-21 oli metsästänyt saksalaista risteilijä Nürnbergiä kuitenkaan onnistumatta. Sukellusvene oli hieman vahingoittuinut taisteluissa saksalaisia vastaan. Sen jälkeen sukellusveneen kapteeni Sergei Mogilevski suuntasi Ruotsin rannikolle. 

Sukellusvene kohtasi Visbyhyn matkalla olleen matkustajalaiva Hansan ampuen kolme torpedoa. Klo 05:57 torpedo aiheutti suuren räjähdyksen, joka rikkoi keulan ja komentosilta tuhoutui. Hansa upposi muutamassa minuutissa. Uppoamispaikka oli noin 40 kilometriä Visbystä pohjoiseen. 84 ihmistä kuoli ja vain kaksi pelastui. Toinen heistä oli silloinen Ruotsin armeijan kapteeni Arne Mohlin, josta tuli myöhemmin Ruotsin armeijan esikuntapäällikkö. Ruotsalaiset miinanraivaajat Landsort ja Arholma pelastivat kaksi selviytyjää.  

Sodan jälkeiset tutkimukset osoittivat, että Neuvostoliiton sukellusvene L-21 oli vastuussa uppoamisesta. Sukellusvene suuntasi matkansa Hansan torpedoinnin jälkeen kohti Turkua, jonne neuvostolaivasto oli saanut ankkuripaikan Suomen tehtyä rauhan Neuvostoliiton kanssa syyskuussa 1944.

## Viitteet
Dardania

**Dardania** voi viitata seuraaviin:

* Dardania, antiikin aikainen alue Myysiassa tai Troaksessa Vähässä-Aasiassa, sekä alueen keskuskaupunki; kaupunki tunnetaan myös nimellä Dardanos
* Dardania, antiikin aikainen alue Moesiassa nykyisellä Balkanilla
* Dardania, Rooman provinssi Moesiassa
* Dardania, eräs Samothraken (nyk. Samothráki) saaren antiikin aikaisista nimistä
* KF Dardania, kosovolainen jalkapallojoukkue

## Lähteet
Dardania (Moesia)

**Dardania** (lat.; ) oli antiikin aikainen alue Moesian lounaisosassa nykyisen Balkanin niemimaan sisäosissa. Se sijaitsi pääosin nykyisten Kosovon, Pohjois-Makedonian ja Serbian valtioiden alueilla. Alue sai nimensä sitä asuttaneista dardaneista. Dardania oli 300-luvulta eaa. ensimmäiselle vuosisadalle eaa. itsenäinen kuningaskunta.

## Maantiede

Dardanian kaupunkeja olivat muun muassa Ulpiana (nyk. Pristina), Naissus (Niš), Vicianum (Vučitrn) ja Scupi (Skopje).


Tiedosto:Dardania kingdom.png|Dardanian kuningaskunta (200-luku – 1. vuosisata eaa.)
Tiedosto:Ancient balkans 4thcentury.png|Roomalainen Balkan (300-luku)
Tiedosto:Praevalitana in the Roman Emp.jpg|Roomalainen Dardanian provinssi (n. 400)
Tiedosto:Dardania and kosovo.png|Bysanttilainen Dardanian provinssi (500-luku)


## Historia

Dardanian ollessa itsenäinen kuningaskunta sen hallitsijoita olivat:

* Bardyllis, 300-luku eaa.
* Longarus, 200-luku eaa.
* Monunius, 200-luku eaa.
* Teuta, 200-luku eaa.
* Bato, 200-100-luku eaa.

Rooman valtakunnan aikana Dardania oli alun perin osa Moesian provinssia ja myöhemmin Moesia superiorin provinssia. Noin vuodesta 293 lähtien se muodosti oman Dardanian provinssinsa. Rooman valtakunnan jaon vuonna 395 myötä siitä tuli osa Itä-Roomaa eli myöhempää Bysantin valtakuntaa.

## Lähteet

## Aiheesta muualla
KPM Music

**KPM Music** on perinteikäs ja tunnettu tuotantomusiikkiyhtiö. Yhtiön nimi on lyhenne sen perustajien sukunimistä "Keith-Prowse-Maurice". 

KPM Musicin historia ulottuu vuoteen 1780 saakka, jolloin soitinrakentaja Robert Keith perusti Lontoossa pienen puodin. Vähitellen yritys laajeni musiikkikustantamoksi, ja Robert Keithin yhtiökumppaniksi tuli William Prowse. Yritys alkoi myydä teatterilippuja, soittimia ja lopuksi myös levyjä. Musiikkikustantamo eriytettiin omaksi yhtiökseen television yleistyttyä vuonna 1955, ja sen hankki omistukseensa kaupallinen tv-yhtiö Rediffusion. Seuraavana vuonna Patrick Howgill perusti alkuperäisen KP-musiikkikirjaston.

Vuonna 1959 KP-musiikkikirjasto sulautui Peter Maurice Publishing -yritykseen, jolloin syntyi KPM Music Group. KPM:n loistoaikaa oli 1950-luku, tuolloin KPM:n johtaja Robin Phillips perusti KPM 1000 -sarjan, jonka levyt tunnisti niiden tummanvihreistä levynkansista (”Greensleaves”). Sarjassa julkaistiin jazzia, poppia ja muuntyylistä musiikkia. KPM vastasi monista varhaisen television tunnusmelodioista kuten maanantai-iltojen urheiluohjelman tunnussävelmästä *Heavy Action*. Tänä aikana yhtiön katalogi kasvoi erittäin laajaksi.

Levy-yhtiö EMI hankki KPM Music Groupin omistukseensa vuonna 1969. KPM Musicin musiikkikirjasto oli jo niin tunnettu ja arvostettu, että se sai säilyttää KPM-nimensä EMI:n alaisuudessa. KPM siirtyi vuonna 1984 vinyyleistä CD-levyihin ja sittemmin verkkojakeluun. Myöhemmin Sony hankki EMI:n omistukseensa, ja koko KPM Musicin musiikkikirjasto on nykyisin digitoitu. KPM Music ei enää julkaise musiikkia levyinä, vaan kirjaston kappaleiden musiikkilisenssejä eli musiikin käyttölupia myydään EMI:n verkkosivustolla. KPM Musicin kappaleiden lisenssejä voi ostaa myös iTunesin tai Amazonin kaltaisista latauspalveluista.

## Lähteet
Verh’ivtseve

**Verh’ivtseve** (; ); vuosina 1884–1904 **Ljubomyrivka** (); on kaupunki Ukrainan Dnipropetrovskin alueen Kamjansken piirissä. Verh’ivtseve sijaitsee 72 kilometriä aluekeskus Dniprosta länteen. Kaupunki on erityisesti rautatien risteyspaikkakunta, jossa sijaitsee on Dnipron ja Kryvyi Rihin välisen ratayhteyden rautatieasema. Rata rakennettiin yhdistämään Kryvyi Rihin rautakaivokset Donbasin hiilikaivoksiin.

Ukrainan tilastokeskus arvioi Verh’ivtseven väkiluvuksi 9&nbsp;948. Vuonna 2001 väkiluku oli 10&nbsp;142. Tuolloin asukkaat olivat etnisesti valtaosin ukrainalaisia. Monet kaupungin asukkaista työskentelevät Kamjansken seudulla.

Tammikuun keskilämpötila on −5,6 ja heinäkuun +21,1 celsiusastetta. Keskimääräinen vuosisademäärä on 421 millimetriä. 

Nykyisen kaupungin alueelta on löydetty pronssikautisia (2000–1000 eaa.) asutusten jäänteitä ja hautoja, samoin  nomadien hautoja 1000–1200 -luvuilta. Nykyinen Verh’ivtseve on perustettu 1884, kaupungin aseman se sai 1956. Verh’ivtseve on Ukrainan kesän 2020 aluehallintouudistuksen jälkeen kuulunut Kamjansken piiriin; sitä ennen se oli Verh’nodniprovskin piiriin kuulunut kaupunki.

## Lähteet

## Aiheesta muualla
Ukraina kesäparalympialaisissa 1996

**Ukraina** osallistui ensimmäisen kerran itsenäisenä valtiona paralympialaisiin vuoden 1996 Atlantan kisoissa. Mukana oli 30 hengen joukkue, 25 miestä ja 5 naista.

Ukraina sai yhteensä 7 mitalia. Vasyl Lištšynskyi toi Ukrainalle maan ensimmäisen paralympialaisten kultamitalin miesten luokan F11 kuulantyönnössä tuloksella 13,66 metriä. Voittomarginaali oli vain 4 senttimetriä hopealle jääneeseen Karl Mayriin.

## Mitalit

## Lähteet
Vadym Huttsait

**Vadym Markovytš Huttsait** (; s. 6. lokakuuta 1971) on ukrainalainen poliitikko ja entinen miekkailija, joka on toiminut Ukrainan nuoriso- ja urheiluministerinä vuodesta 2020 lähtien. Hän on myös Ukrainan kansallisen olympiakomitean sekä Ukrainan miekkailuliiton johtaja.

Huttsait syntyi Kiovassa. Vuosina 1986–1995 hän toimi liikunnanohjaajana. Hän valmistui vuonna 1993 Harkovan kansallisesta liikunta-akatemiasta. Vuosian 1993–2002 hän palveli Ukrainan asevoimissa. Vuosina 2002–2010 hän toimi Ukrainan miekkailumaajoukkueen päävalmentajana. Vuonna 2018 hänet nimitettiin Kiovan kaupungin nuoriso- ja urheiluosaston johtajaksi. Maaliskuussa 2020 hänet nimitettiin Ukrainan nuoriso- ja urheiluministeriksi.

Vuoden 1992 kesäolympialaisissa Huttsait voitti miekkailun miesten säilän joukkuekilpailussa kultamitalin osana yhdistynyttä joukkuetta.

## Lähteet
Dardania (provinssi)

**Dardania** () oli Rooman valtakunnan provinssi, joka käsitti sille nimen antaneen Dardanian maakunnan pääosin nykyisten Kosovon ja Pohjois-Makedonian alueilla.

## Maantiede

Dardanian provinssi sijaitsi nykyisen Balkanin niemimaan sisäosissa. Sitä rajasivat pohjoisessa Margus (nyk. Morava) -joki ja etelässä Skardon (nyk. Šar) -vuoret. Dardanian provinssiin kuului aiemman, laajemman Moesia superiorin provinssin eteläosa. Dardanian pohjoispuolella sijaitsi jäljelle jäänyt pienempi Moesia superior, itäpuolella Dacia ripensis ja Dacia mediterranea, eteläpuolella Macedonia, lounaispuolella Epirus nova, länsipuolella Praevalitana ja luoteispuolella Dalmatia. Dardanian alue oli mineraalirikasta ja siellä oli paljon kaivoksia. Provinssin hallinnollinen keskus oli Scupi.

### Kaupunkeja

Dardanian provinssin kaupunkeja olivat muun muassa:

* Cel[...]
*  (*Municipium Dardanorum*/*Dardanicum*)
* Scupi
* Ulpiana

Dardaniassa sijaitsi myös muun muassa Arsan linnoitus (*[[castellum]]*), myöhempi (Stari) Ras.

## Historia

Dardanian alue oli aiemmin osa Moesia superiorin provinssia. Dardanian provinssi perustettiin keisari Diocletianuksen noin vuonna 293 tekemän uudistuksen aikoihin. Viimeistään se oli olemassa noin vuonna 314, sillä se esiintyy *[[Veronan luettelo]]ssa*. Se kuului Moesian diokeesiin.

Myöhemmin 300-luvulta lähtien provinssi kuului Illyricumin prefektuuriin. Rooman valtakunnan jaon vuonna 395 jälkeen provinssi oli osa Itä-Roomaa ja kuului edelleen Illyricumin prefektuuriin ja nyt Dacian diokeesiin. 400-luvun alun *[[Notitia dignitatum]]issa* sen maaherran nimikkeenä on *[[praeses]]*.

Tärkeimmät provinsseissa tapahtuneet muutokset alueella olivat:

## Lähteet

## Aiheesta muualla
Praevalitana

**Praevalitana** () oli Rooman valtakunnan provinssi, joka sijaitsi Dalmatiassa pääosin nykyisten Albanian ja Montenegron alueilla.

## Maantiede

Praevalitanan provinssi sijaitsi Dalmatian eteläosissa Adrianmeren itärannalla. Sen luoteis- ja pohjoispuolella sijaitsi Dalmatian provinssi, koillispuolella Moesia superior, itäpuolella Dardania, kaakkoispuolella Macedonia ja eteläpuolella Epirus nova. Provinssin hallinnollinen keskus oli Skodra  (lat. *Scodra*).

### Kaupunkeja

Praevalitanan provinssin kaupunkeja olivat muun muassa (suluissa latinankielinen nimi, mikäli eri):

* Doclea
* Lissos (*Lissus*)
* Skodra (*Scodra*)

## Historia

Praevalitanan provinssi perustettiin keisari Diocletianuksen noin vuonna 293 tekemän uudistuksen aikoihin. Se muodostettiin erottamalla siihen osia Dalmatian ja Moesia superiorin provinsseista. Viimeistään se on ollut olemassa noin vuonna 314, sillä se esiintyy *[[Veronan luettelo]]ssa*. Provinssi kuului alun perin Moesian diokeesiin.

300-luvulta lähtien Praevalitana kuului Illyricumin prefektuuriin. Rooman valtakunnan jaon vuonna 395 jälkeen provinssi oli osa Itä-Roomaa ja kuului edelleen Illyricumin prefektuuriin, ja nyt *[[Notitia dignitatum]]in* mukaan Dacian diokeesiin.

Tärkeimmät provinsseissa tapahtuneet muutokset alueella olivat:

## Lähteet

## Aiheesta muualla
Saatavuusharha

**Saatavuusharha**   (englannista *availability bias* tai *availability heuristic*) on henkinen oikotie, jossa turvaudutaan välittömiin esimerkkeihin, jotka tulevat mieleen arvioitaessa tiettyä aihetta, käsitettä, menetelmää tai päätöstä. Saatavuusharhassa arvioidaan niin, että ihminen pitää tärkeänä sitä, minkä muistaa hyvin, eikä niin tärkeäksi sitä, mitä ei muista yhtä helposti tai ollenkaan. Tämän vuoksi ihmisillä on taipumus antaa paljon painoarvoa viimeksi saamilleen tiedoille, jolloin uusien mielipiteiden muodostamisessa otetaan enemmän huomioon viimeaikaiset uutiset.

Tietyn toiminnan seurausten muistamisen helppous liittyy käsitykseen siitä, kuinka merkittäviä nämä seuraukset ovat. Toisin sanoen, mitä helpompi on muistaa jonkin asian seuraukset, sitä suuremmiksi nämä seuraukset koetaan.

Psykologit Amos Tversky ja Daniel Kahneman väittävät, että mieleen jääneiden esimerkkien määrää käytetään sen päättelemiseen, kuinka yleisiä esimerkit ovat. Kokeessa tämän väitteen testaamiseksi osallistujien piti kuunnella nimiluetteloita, joissa oli joko 19 kuuluisaa naista ja 20 vähemmän kuuluisaa miestä tai 19 kuuluisaa miestä ja 20 vähemmän kuuluisaa naista. Seuraavaksi joitain osallistujia pyydettiin muistamaan mahdollisimman monta nimeä, kun taas toisia pyydettiin arvioimaan, olivatko miesten vai naisten nimet yleisempiä luettelossa. Osallistujien havaittiin muistavan helpommin tunnetumpien ihmisten nimet kuin vähemmän kuuluisien. Suurin osa osallistujista teki virheellisen arvion, jonka mukaan kuuluisimpien henkilöiden sukupuoli oli yleisempi luettelossa kuin vähemmän kuuluisien sukupuoli. Tversky ja Kahneman väittävät, että saatavuusharha on tehokas strategia monissa tilanteissa. Tästä huolimatta se johtaa ennustettavissa oleviin virheisiin silloin kun sitä käytetään arvioitaessa todennäköisyyksiä.

## Katso myös
* Selviytymisharha
* Vahvistusharha

## Lähteet
Torckell

**Torckell** on muun muassa seuraavien suomalaisten henkilöiden sukunimi:

* Albin Torckell (1878–1944), metsänhoitaja, virkamies ja yritysjohtaja, metsäneuvos 
* Frans Joakim Torckell (1827–1895), pappi ja valtiopäivämies
* Huldi Torckell (1871–1942), opettaja ja kirjailija, Frans Joakim Torckellin tytär
* Olga Torckell (1859–1941), opettaja ja kirjailija, Huldi Torckellin sisar.
Turun Pörssi

**Turun Pörssi** oli Turussa vuonna 1913 perustettu arvopaperien kauppapaikka ja huutokauppakamari. Sen toiminta oli vilkasta 1920- ja 1930-luvulla, kunnes arvopaperivälitys siirtyi muualle. Turun Pörssiä yritettiin käynnistää uudelleen 1980-luvun lopulla.

Turun Pörssin perustivat Turun Kauppayhdistyksen valtuutetut vuonna 1913 viljan ja muiden maatalousalan tuotteiden pörssiksi nimellä **Turun Vilja- ja Tavarapörssi Osakeyhtiö** (), mutta jo seuraavana vuonna yhtiön nimi lyheni muotoon Turun Pörssi Oy (). Viljapörssitoiminta hiipui vähitellen ja arvopaperien välitys alkoi 1919 edellisenä vuonna laadittujen uusien sääntöjen mukaisesti. Niiden mukaan Turun Pörssi on valtakunnallinen pörssi, jota pitävät yhteisesti yllä ja kustantavat Turun kaupunki, pörssin jäsenet ja Turun kauppakamari.

Alkuperäinen yhtiö lakkautettiin 1921, mutta Turun Pörssin pörssioikeudet säilyivät, ja vuonna 1966 Turun pörssikomitea päätti edelleen säilyttää ne vastaisen varalta. Komitean puheenjohtajana oli tuolloin varatuomari Antti Kataja ja jäseninä pankinjohtaja Jukka Mikkola, varatuomari Touko Kosonen ja ekonomi Heikki Löyttyniemi. Turun Pörssin toimintaa yritettiin jatkaa vuoden 1988 alusta, jos välitettäväksi olisi saatu vähintään viiden yhtiön osakkeita. Hanke ei ilmeisesti toteutunut.

## Toimitusjohtajia
*Arthur Gylling (1913–1915)
*C. A. J. Gadolin (1924–1940)

## Lähteet
Väistö

**Väistö** on muun muassa seuraavien suomalaisten henkilöiden sukunimi:

* Antti Väistö (s. 1990), pesäpalloilija
* Matti Väistö (s. 1949), kansanedustaja
* Milla Väistö (s. 2007), pesäpalloilija
* Oskari Väistö (s. 2005), jalkapalloilija
* Päivi Väistö (s. 1972), pesäpalloilija
* Ulla Väistö (s. 1948), suurlähettiläs.
Veteläinen

**Veteläinen** on seuraavien suomalaisten henkilöiden sukunimi:

* Akseli Veteläinen, pesäpallotuomari
* Altti Veteläinen (s. 1975), muusikko
* Maija-Liisa Veteläinen (s. 1948), kansanedustaja ja kaupunginjohtaja.
Yrjö Ahola

**Yrjö Kristian Ahola**, taiteilijanimi **Irian Ristubardni** (17. lokakuuta 1907 Inari – 27. lokakuuta 1982 Inari) oli suomalainen Inarissa asunut puutarhuri ja taidemaalari.

Yrjö Aholan vanhemmat olivat saamelaisia. Hänen isänsä oli kiertokoulun opettaja ja äitinsä kuului Aikion saamelaissukuun. Aholan serkku oli Norjan saamelainen kansanedustaja ja Norjan suurkäräjäin jäsen Isak Saba. Hänen kotinsa sijaitsi Inarissa Muddusjärven rannalla.

Ahola aloitti puutarhaharjoittelijana Oulussa 1925. Hän kävi Harjun puutarhakoulun 1925–1927 ja asui sitten vuoden verran kotonaan Inarissa. Ahola oli sitten työssä Hortus Oy:ssä, toimi Kouvolan asemaravintolan puutarhurina ja oli yksityisten kartanonomistajien ja puutarhureiden palveluksessa muun muassa Lahdessa, Hämeenlinnassa ja Lohjalla. Ahola palasi sitten Inariin ja alkoi rakentaa omaa puutarhaansa ja asuinmökkiään Muddusjärvelle lähelle syntymäkotiaan. Rakennustyöt hän aloitti syksyllä 1931 ja omaan mökkiinsä hän pääsi asumaan perheensä kanssa vuotta myöhemmin. Hän viljeli puutarhassaan vihanneksia ja myi siellä kasvattamiaan taimia. Ahola perusti puutarhaana suomalaisista tunturi- ja kalliokasveista muodostetun kivikkokasvistoalueen. Ahola rakensi puutarhaansa silloisen Suomen pohjoisimpana sijainneet kasvihuoneet. Lämmitettävissä kasvihuoneissa hän kasvatti tomaatteja ja kurkkuja, suoritti laatikkokylvöt ja säilytti talven yli ruukkukasveja. Avomaalla hän kasvatti keittiökasvien ohella perennoita, erilaisia Lapin kasveja, viinimarjoja ja mansikoita.

Taidemaalarina Ahola käytti taiteilijanimeä *Irian Ristubardni*. Hän maalasi akvarelleja ja öljymaalauksia, aiheina olivat pääasiassa Lapin maisemat ja ihmiset.

Inarin Palkisojalla asunut itseoppinut taidemaalari, kuvanveistäjä ja metsuri Veikko Rajala (1926–2026) sai Aholalta innostuksen aloittaa maalaaminen öljyväreillä ja vesiväreillä.

## Kirjallisuutta
* *Inarilaistaiteilija Yrjö Ahola eli Irian Ristubardni. Taiteilija Yrjö Aholan eli Irian Ristubardnin muistonäyttely*. Inarin kunnan kulttuuritoimi, Inari 2008

## Lähteet
Albin Torckell

**Albin Sebastian Torckell**  (26. helmikuuta 1878 Turku – 7. joulukuuta 1944 Mikkeli) oli suomalainen metsänhoitaja, virkamies ja yritysjohtaja, joka sai metsäneuvoksen arvonimen. 

## Henkilöhistoria
Torckellin vanhemmat olivat kauppias Julius Ferdinand Torckell ja Rosa Amalia Hertzberg ja puoliso 1903–1939 Anna Ingeborg von Zandt. Torckell tuli ylioppilaaksi Svenska klassiska lyceum i Åbosta 1896, harjoitti lainopin opintoja 1896–1898 ja valmistui maanmittariksi Polyteknillisestä opistosta 1898 ja metsänhoitajaksi Evon metsäopistosta 1902. Hän oli maanmittariharjoittelija 1898–1900, Metsähallituksen palveluksessa valtausten kartoittaja ja metsänarvostelija Inarin Lapissa sekä palveli Iisalmen, Sotkamon, Simon, Inarin ja Iin hoitoalueilla, oli vt. aluemetsänhoitaja Sotkamon hoitoalueella 1902–1904 ja metsänarvostelija vuodesta 1905, vt. metsänhoitaja Turtolan ja Alajärven hoitoalueilla ja metsätaloudentarkastaja 1907–1909 sekä Tornator-yhtiön metsänhoitaja 1909–1915 ja Kymmene Ab:n, vuodesta 1937 Kymin Osakeyhtiö, ylimetsänhoitaja ja metsäpäällikkö vuodesta 1916. Torckellilla oli myös useita alaansa liittyviä luottmustehtäviä. Hän oli muun muassa Yksityismetsänhoitajayhdistyksen perustajajäsen 1911 ja kuului yhdistyksen johtokuntaan 1911–1915, 1918–1935 ja vuodesta 1938. Metsäneuvoksen arvonimen Torckell sai 1942.

## Julkaisuja
* *Huru böra våra grandskogar af rationell skogsvårdssynpunkt behandlas a) å torra marker, b) å försumpade marker*, 1913.

## Lähteet

## Aiheesta muualla
*
Tristan (täsmennyssivu)

**Tristan** voi tarkoittaa seuraavia:

*Tristan, kelttiläinen taruhahmo, yksi pyöreän pöydän ritareista
*Tristan ja Isolde, kelttiläinen tarina
**[[Tristan ja Isolde (ooppera)|Tristan ja Isolde]]*, Richard Wagnerin ooppera
*Tristan, miehen etunimi
*Tristan-sointu, musiikissa tietyistä intervalleista muodostuva sointu
*Tristan Oy, suomalainen holdingyhtiö 1983–1985
*Tristan, suomalainen venemerkki
*Tristan da Cunha, saari keskellä Etelä-Atlanttia
*1966 Tristan, päävyöhykkeen asteroidi

## Sukunimenä
*Diego Tristan (s. 1976), espanjalainen jalkapalloilija
*Flora Tristan (1803–1844), perulais-ranskalainen kirjailija
*Frédérick Tristan (1931–2022), ranskalainen kirjailija.
Ruokobambut

**Ruokobambut** (*Fargesia*) on heinäkasveihin ja bambuihin kuuluva kasvisuku. Suvussa on 49 lajia, joita esiintyy Aasiassa, Kiinassa ja Vietnamissa. Suku on lähes kotoperäinen Kiinassa, vain yksi laji kasvaa Vietnamissa. Ruokobambujen korret ovat pystykasvuisia, 1–15 metriä korkeita. Gansun, Hubein, Shaanxin ja Sichuanin alueilla kasvava pandanruokobambu (*Fargesia dracocephala*) on luonnonvaraisille isopandoille eräs tärkeimmistä ravintokasveista.

## Ruokobambulajeja
* Pandanruokobambu (*Fargesia dracocephala*)
* Vuoriruokobambu (*Fargesia murieliae*)
* Kiiltoruokobambu (*Fargesia nitida*)
* Vaipparuokobambu (*Fargesia spathacea*)

## Lähteet

## Aiheesta muualla
* Suomen Lajitietokeskus: Ruokobambut (''Fargesia'')
* Kassu – Kasvien suomenkieliset nimet: Ruokobambut (''Fargesia'')
* Global Biodiversity Information Facility (GBIF): ''Fargesia'' 
* ITIS: ''Fargesia'' 
* National Center for Biotechnology Information (NCBI): ''Fargesia''
Vertanen

**Vertanen** on suomalainen sukunimi, ja nimen kantajia ovat esimerkiksi seuraavat henkilöt:

* Annu Vertanen (s. 1960), taidegraafikko, professori
* Anttoni Vertanen (1884–1956), maanviljeljä ja Maalaisliiton kansanedustaja
* Jere Vertanen (s. 1999), jääkiekkopuolustaja
Petopistiäiset

**Petopistiäiset** (Spheciformes) on mesipistiäismäisten yläheimoon kuuluva toinen ryhmä mesipistiäisten ohella. Ryhmälle yleisiä piirteitä on karvojen haarattomuus ja takajalkojen kapea tyvijaoke. Ryhmän heimoja ovat kartiopistiäiset (Ampulicidae), kärpäspistiäiset (Mellinidae), hietapistiäiset (Sphecidae), kiiltosuupistiäiset (Crabronidae), kievaspistiäiset (Astatidae), kaskaspistiäiset (Bembicidae), rengaspistiäiset (Philanthidae), kirvapistiäiset (Pemphredonidae) ja otapistiäiset (Psenidae). Petopistiäisten pesimäpaikkoja ovat esimerkiksi hiekkaiset harjun rinteet.

## Lähteet

## Aiheesta muualla
* UniProt: Taxonomy - Spheciformes 
* National Center for Biotechnology Information (NCBI): Spheciformes
Alamäki

**Alamäki** on suomalainen sukunimi, ja nimen kantajia ovat esimerkiksi seuraavat henkilöt:

* Matti Alamäki (s. 1956), autourheilija
* Leena Harkimo o.s. *Alamäki* (s. 1963), Kokoomuksen kansanedustaja
* V. Alamäki Oy (Vilppu Alamäki Oy), entinen oululainen linja-autoliikennöitsijä.
* Vilho Alamäki (s. 1924). Karjala-lehden päätoimittaja
* Jyrki Alamäki (s. 1963), Diplomi-insinööri
Töyrylä

**Töyrylä** on seuraavien suomalaisten henkilöiden sukunimi:

* Kalervo Töyrylä (1931–2002), *Riihimäen Sanomien* päätoimittaja
* Kari Töyrylä  (1956–2025), kuulantyöntäjä
* Timo Töyrylä (1921–1987), opettaja, toimittaja ja runoilija
* Tinja Töyrylä (s. 2000), pesäpalloilija
Zucker

**Zucker** on saksalais- ja juutalaisperäinen sukunimi, joka tarkoittaa suomeksi "sokeri". Merkittäviä henkilöitä ovat muun muassa:

* Aaron Zucker, amerikanukrainalainen jiddišinkielinen runoilija, kirjailijanimi A. Lutzky
* Anita Zucker, yhdysvaltalainen liikenainen ja hyväntekijä
* Arianne Zucker (s. 1974), yhdysvaltalainen näyttelijä
* Craig Zucker, yhdysvaltalainen poliitikko
* David Zucker (s. 1947), yhdysvaltalainen elokuvaohjaaja
* Gerhard Zucker, saksalainen liikemies ja raketti-insinööri 
* Harold Zucker, australialainen jalkapalloilija
* Jason Zucker (s. 1992), yhdysvaltalainen jääkiekkoilija
* Jeff Zucker, yhdysvaltalainen televisiotuottaja
* Jeremy Zucker (s. 1996), yhdysvaltalainen laulaja
* Jerry Zucker (s. 1950), yhdysvaltalainen elokuvaohjaaja
* Kenneth Zucker, kanadalainen psykologi
* Monte Zucker, yhdysvaltalainen valokuvaaja
* Paul Zucker, saksalaissyntyinen architect,  taidehistorioitsija, -kriitikko ja -kirjailija
* Steven Zucker, yhdysvaltalainen matemaatikko

## Lähteet